 هڪ نئين تحقيق ۾ اها ڳالهه سامهون آئي آهي ته هن وقت سڄي دنيا ۾ لکين سمارٽ فونز کي هيڪنگ جو خطرو آهي. آمريڪي سائبر سيڪيورٽي ايجنسي موجب لکين سمارٽ ڊوائيسز ۾ استعمال هيٺ سافٽ ويئر انهن ڊوائيسز کي ٻين ڊوائيسز سان رابطي ۾ رکي ٿو ۽ هيڪر ان جو فائدو کڻي سگهن ٿا. اهڙا مسئلا عام طور تي اوپن سورس سافٽ ويئر سبب سامهون ايندا آهن ۽ اختيارين جو چوڻ آهي ته انهن جي روڪٿام هڪ ڏکيو عمل آهي. تقريبن ڏيڍ سئو مينوفيڪچررز جون شيون ان صورتحال کان متاثر آهن. ماهرن خبردار ڪيو آهي ته هيڪر ان صورتحال جو فائدو کڻندي نه رڳو ماڻهن جي ذاتي ڊيٽا تائين پهچ حاصل ڪري سگهن ٿا پر اهم سروسز جي فراهمي ۾ به خلل پيدا ڪري سگهن ٿا.